ဝေင်ꩻကော့တောင်း

ဝေင်ꩻကော့တောင်း () () () နဝ်ꩻ ထွာဒျာႏ မျန်မာမ်းထီကို အခဝ်နဝ်သွတ်ꩻသွတ်ꩻ ပင်ႏလယ်ႏဖင်ႏ ထုဲင်ꩻ-မျန်မာခမ်းကူထျꩻ ဝေင်ꩻဒျာႏသွူ။ အဝ်ႏဒျာႏ မျန်မာခမ်းထီ အခဝ်နဝ်သွတ်ꩻ တနိဉ်းတာယီတွိုင်ꩻဒေႏသတန် အခဝ်နဝ်သွတ်ꩻ ကော့တောင်းခရဲင်ႏ ဝေင်ꩻနယ်ႏကော့တောင်းကို ကအဝ်ႏဒါႏ အန်ဒမန်ပင်ႏလယ်ႏ(ဗိဉ်းကလားပင်ႏလယ်ႏ)ထျꩻ ပင်ႏလယ်ႏသင်ဖော်ꩻတွူး ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ ခရဲင်ႏ၊ ဝေင်ꩻနယ်ႏ အိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ လိုꩻဖြာꩻခြွဉ်းအဝ်ႏ ၅၇,၉၄၉ ဖြာꩻသွူ။ အဝ်ႏဒျာႏ မျန်မာခမ်းထီ အခဝ်နဝ်သွတ်ꩻ ဝိတိုရိယအငူ ပင်ႏလယ်ႏဖင်ႏထျꩻတဲင် တောမ်ႏထုဲင်ꩻခမ်းထီ ဝေင်ꩻရနောင်းနဝ်ꩻ သဘာဝခမ်းကူသီးအနေႏ ပါချန်ခြောင်ငွါ အဝ်ႏခါႏခါꩻဖေႏနဝ်ꩻသွူ။ ဝေင်ꩻဆꩻကွဉ်ႏဖဲ့ꩻ ပါချန်ခြောင်ငွါနဝ်ꩻ တန်လုဲင်းဒျာႏတဲင် သင်ဖော်တန်ဖုံႏလဲ့ နွို့အုံဆွိုးလꩻဒျာႏသွူ။

အဝ်ႏမျန်မာခမ်းထီ အခဝ်ထင်ꩻသွတ်ꩻသွတ်ꩻ ဝေင်ꩻပူတာအို ဗꩻတွိုႏအခဝ်နဝ်အသွတ်ꩻ ဝေင်ꩻကော့တောင်းယိုနဝ်ꩻ ဗွော့ꩻညာꩻအဝ်ႏ ၁၂၄၂ မဲင်ႏ (ကီလိုမီတာ ၂၀၀၀)တဲင် ကော့တောင်းတောမ်ႏ ဝေင်ꩻရန်ႏတကွုန်ႏနဝ်ꩻ ဗော့ꩻညာꩻအဝ်ႏ ၄၉၇ မဲင်ႏ (ကီလိုမီတာ ၈၀၀)ရပ်သွူ။ ဝေင်ꩻကော့တောင်းယို တောမ်ႏထုဲင်ꩻခမ်း ဝေင်ꩻရနောင်းနဝ်ꩻ အဝ်ႏခွဲႏတောႏလို့ဝင်ꩻတဲင် အဝ်ႏရနောင်းဖဲ့ꩻ မိဉ်ႏထွားလွေꩻ ကော့တောင်းဖဲ့ꩻနဝ်ꩻ ထီႏလွေꩻဗာႏ ပင်ႏလယ်ႏဖင်ႏ လမ်းဖုံႏ၊ သေင်ႏတခြာဖုံႏ ကအဝ်ႏဗိဉ်ႏဒါႏ ကောင်ရွေꩻဖုံႏနဝ်ꩻသွူ။ မိဉ်ႏတွိုႏဖျော် ဝေင်ꩻကော့တောင်းနဝ်ꩻ အီႏထီႏဗာႏ ဘုရင့်နောင်အငူ(Cape Bayin Naung) နဝ်ꩻသွူ။

 ရပ်ကွက် 

 ဓာတ်ပုင်ႏဖုံႏ 

 အာႏကွိုꩻ 

ကဏ္ဍ:တနိဉ်းတာယီတွိုင်ꩻကိုဝေင်ꩻဖုံႏ